User:Muhamedali Thotathil/sandbox

കാലത്തിനപ്പുറത്തേക്ക് നടക്കുന്ന ഒരാള്‍:: : കാലത്തിന്‍റെ കുത്തൊഴുക്കില്‍ എവിടെവിടൊക്കെയോ തട്ടിയും തടഞ്ഞും താനോടുവില്‍ എത്തിപ്പെട്ടിരിക്കുന്നതെവിടെയാണ്. അവശ വാര്‍ദ്ധക്യത്തിന്‍റെ ഇരുണ്ട ഇടനാഴികകള്‍ക്ക് മുന്നില്‍ വന്നു നിന്ന് കൊണ്ടാണ് അയാള്‍ അങ്ങനെയൊരു ചിന്തയിലേക്ക് തന്നെത്തന്നെ സ്വയം വലിച്ചെറിഞ്ഞത്. അയാള്‍ ആ വിധം ചെന്ന് വീണത്‌ ശൈശവത്തിന്‍റെ അപക്വത അനുഭവിച്ച കഷ്ടമെങ്കിലും ശ്രേഷ്ടമായ കാലത്തിലായിരുന്നു. ഒരു ശിശുവായിരിക്കാനുള്ള കഷ്ടപ്പാടുകള്‍ ഒരു ശിശുവിനല്ലാതെ മറ്റാര്‍ക്കും അറിയില്ല എന്ന പാഠം പഠിച്ച അക്കാലത്തിലേക്കുള്ള തിരികെച്ചെല്ലല്‍ ഒരേ സമയം സങ്കടകരവും, അതെ സമയം തന്നെ ആനന്ദകരവുമായിരുന്നു എന്നത് വിചിത്രമായി തോന്നാം; പക്ഷെ അത് സത്യമായിരുന്നു.